Paraisten kaupungin varhaiskasvatus

Viikko 18

Vinkkejä ja ideoita

**KEVÄISTÄ TEKEMISTÄ ULKONA JA SISÄLLÄ**

**CD luontoäänillä**

Leikkaa kartongista CD:n muotoisia paloja. Ota ”CD-levyt” ja kyniä mukaasi ja tee retki metsään. Valitse paikka (tai useampia paikkoja) missä kuulet paljon metsän ääniä, istu alas ja kuuntele. Mitä metsän ääniä kuulet? Kirjoita/piirrä CD-levyihin kaikki ne äänet. Voit halutessasi myös pakata mukaan piknik-korin ja herkutella metsässä samalla. Kotona voit ”painaa nappia” ja ”kuunnella” metsän ääniä milloin tahansa. Jos innostut, voit nauhoittaa useampiakin CD-levyjä ja koota oman cd-kokoelman

**Askartele kevätpuu tai maisema**

Askartele sisällä oma keväinen puu tai maisema. Voit tehdä kartongista/paperista oman puun ja ripustaa se seinään tai oveen. Piirrä, leikkaa ja kiinnitä puuhun lehtiä, lintuja, linnunpesiä, oravia jne. ja kiinnitä ne puuhun.

Voit myös askarrella maiseman luonnonmateriaaleista, paperista ja kartongista. Tee hahmoja taikataikinasta. Taikataikinaan tarvitset: 4 dl jauhoja, 2 dl suolaa, 2 dl vettä, 2 rkl ruokaöljyä. Sekoita aineet keskenään. Jos taikina on tahmea, lisää hieman jauhoja. Jos taikina murenee, lisää hieman vettä. Paista hahmosi uunissa, 100 asteessa 2-4 tuntia tai anna kuivua huoneenlämmössä.

**Leppäkerttu-kierros Paraisten keskustassa**

Kävele leppäkerttu-polku ja katso montako leppäkerttua löydät. Lisää infoa löydät täältä:

<https://www.facebook.com/Familjehuset-Ankaret-Perhetalo-Ankkuri-149878565681878/>